CELEX: 32016D0296
Language: mt
Date: 2016-02-29 00:00:00
Title: Deċiżjoni tal-Kunsill (UE, Euratom) 2016/296 tad-29 ta' Frar 2016 li tissostitwixxi membru tal-kumitat previst fl-Artikolu 255 tat-Trattat dwar il-Funzjonament tal-Unjoni Ewropea

2.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 55/14
            
         DEĊIŻJONI TAL-KUNSILL (UE, Euratom) 2016/296
   tad-29 ta' Frar 2016
   li tissostitwixxi membru tal-kumitat previst fl-Artikolu 255 tat-Trattat dwar il-Funzjonament tal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari t-tieni paragrafu tal-Artikolu 255 tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a(1) tiegħu,
   Wara li kkunsidra l-inizjattiva tal-President tal-Qorti tal-Ġustizzja tas-27 ta' Jannar 2016,
   Billi:
   
               (1)
            
            
               Taħt l-ewwel paragrafu tal-Artikolu 255 tat-Trattat dwar il-Funzjonament tal-Unjoni Ewropea ġie stabbilit kumitat sabiex jagħti opinjoni dwar l-idoneità tal-kandidati sabiex jaqdu d-dmirijiet ta' Mħallef u ta' Avukat Ġenerali tal-Qorti tal-Ġustizzja u tal-Qorti Ġenerali qabel ma l-gvernijiet tal-Istati Membri jagħmlu l-ħatriet (il-“kumitat”).
            
         
               (2)
            
            
               Permezz tad-Deċiżjoni 2014/76/UE (1), il-Kunsill ħatar is-seba' membri tal-kumitat għal perijodu ta' erba' snin, li jintemm fit-28 ta' Frar 2018.
            
         
               (3)
            
            
               Permezz ta' ittra tas-27 ta' Jannar 2016, il-President tal-Qorti tal-Ġustizzja għarraf lill-President tal-Kunsill li s-Sur Péter PACZOLAY irriżenja mill-funzjonijiet tiegħu bħala membru tal-kumitat b'effett mill-21 ta' Jannar 2016.
            
         
               (4)
            
            
               Permezz tal-istess ittra tas-27 ta' Jannar 2016, il-President tal-Qorti tal-Ġustizzja ppropona l-ħatra tas-Sur Mirosław WYRZYKOWSKI biex jissostitwixxi lis-Sur Péter PACZOLAY għall-bqija tal-mandat tiegħu, skont il-punt 3 tar-regoli dwar il-funzjonament tal-kumitat kif jinsabu fl-Anness tad-Deċiżjoni tal-Kunsill 2010/124/UE (2),
            
         ADOTTA DIN ID-DEĊIŻJONI:
   Artikolu 1
   Is-Sur Mirosław WYRZYKOWSKI huwa b'dan maħtur membru tal-kumitat previst fl-Artikolu 255 tat-Trattat dwar il-Funzjonament tal-Unjoni Ewropea għal perijodu li jintemm fit-28 ta' Frar 2018.
   Artikolu 2
   Din id-Deċiżjoni tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, id-29 ta' Frar 2016.
      
         
            Għall-Kunsill
         
         
            Il-President
         
         H.G.J. KAMP
      
   
   
      (1)  Deċiżjoni tal-Kunsill 2014/76/UE tal-11 ta' Frar 2014 li taħtar il-membri tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea (ĠU L 41, 12.2.2014, p. 18).
   
      (2)  Deċiżjoni tal-Kunsill 2010/124/UE tal-25 ta' Frar 2010 dwar ir-regoli ta' funzjonament tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea (ĠU L 50, 27.2.2010, p. 18).